Prin această citire am înduplecat pe doamna Aristița Manoleasca să joace pe Sara și pe Manolescu să joace pe Grațiani. Până atunci nu voiau. Până acum ai cel puțin cei doi actori mai buni în roluri principale. Nottara ar trebui să ia pe Baruch. Drama are să se pună în studiu la anul nou pentru a se juca spre finele lunii Ianuarie. Până atunci vii dumneata la București și stai câteva zile ca să studiezi cu actorii și să modifici micile lucruri ce-ar fi de modificat. Cum îți poți închipui că merge în Teatrul Român așa ceva fără o stăruință amănunțită cu actorii? Trebuie să dai zor, să vorbești cu jurnale, cu actori, cu toți… Glumă e asta? O primă dramă a dumitale și în poziția dumitale dincolo, sau poți să te îngrijești personal pentru reprezentarea ei, sau o retragi. Căci ar fi neiertat lucru să cadă din neglijență. Iară de cade după toate stăruințele, nu are să-ți impute conștiința literară nimic. Das scheint mir so. Entweder-oder. Mit halben Massregeln geht nichts in der Welt fur ordentliche Leute. Den Lunpen gelingt allerdings manchmal auch das Halbe - Ihnen aber niemals. Al dumitale devotat T. M. P. S. Eminescu are o recidivă și este printre alienații de la mănăstirea Neamțul.